cyanic-selkie/wikianc huggingface dataset:
Neptun
Bulan
Neptun memiliki 14 buah bulan. Bulan terbesar Neptun ialah Triton dan satu-satunya bulan Neptun yang berbentuk sfera. Triton dijumpai oleh William Lassell hanya 17 hari selepas penemuan Neptun. Triton juga memiliki orbit retrogred, yakni berpusing mengelilingi Neptun pada arah bertentangan putaran paksi Neptun. Menurut anggaran, Triton akan musnah pada 3.6 bilion tahun apabila Triton melepasi had Roche Neptun.
Satelit semula jadi seterusnya yang dijumpai selepas Triton ialah Nereid, bulan dengan orbit paling sipi dalam kalangan bulan-bulan Sistem Suria, apabila jarak apoapsis dari Neptun ialah 9,655,000 km, tujuh kali jarak periapsisnya, 1,372,000 km, dengan nilai kesipian orbit ialah 0.7507.
Dari Julai hingga September 1989, Voyager 2 menemui enam buah satelit Neptun baharu. Daripada enam satelit tersebut, Proteus yang berbentuk tak sekata terkenal sebagai objek padat besar yang tidak menjadi berbentuk sferoid akibat daya graviti. Mesikpun merupakan satelit terbesar kedua Neptun, jisim Proteus hanya 0.25% jisim Triton. Orbit empat satelit terdalam Neptun: Naiad, Thalassa, Despina dan Galatea adalah sangat dekat dengan gelang Neptun. Satelit selanjutnya, Larissa, ditemui pada 1981 ketika satelit ini melintasi sebuah bintang. Lintasan ini terjadi pada busur gelang, namun ketika Voyager 2 mengamati Neptun pada 1989, okultasi ini dinyatakan terjadi akibat satelitnya. Lima satelit tak sekata yang ditemui dari tahun 2002 hingga 2003 diumumkan pada 2004. Memandangkan Neptun dinamakan sempena dewa laut Rom, satelit-satelit planet ini diberi nama sesuai dengan nama dewa-dewa laut selanjutnya.
Gelang
Neptun memiliki gelangnya yang tersendiri, tetapi lebih kecil berbanding dengan gelang Zuhal. Gelang Neptun terdiri daripada ais yang dilitupi bahan-bahan silikon dan karbon yang memberikan warna merah terhadap gelang.
Gelang planet pertama ditemui pada 1968 oleh pasukan Edward Guinan, namun akhirnya disimpulkan gelang ini belum lengkap. Bukti bahawa gelang-gelang tersebut memiliki celah pertama muncul pada lintasan bintang pada 1984 ketika gelang tersebut mengaburkan sebuah bintang ketika tenggelam, bukan ketika muncul. Gambar yang diambil Voyager 2 tahun 1989 menyelesaikan masalah ini dengan menemui beberapa gelang lemah. Gelang ini memiliki struktur menggumpal dengan sebab yang belum diketahui namun mungkin berlaku kerana interaksi graviti dengan satelit kecil yang mengorbit di kawasan gelang.
Penjelajahan
Satu-satunya kapal angkasa yang pernah melawat Neptun ialah kapal angkasa Voyager 2 pada 1989. Ketika bertemu dengan Neptun, isyarat dari kapal ini memerlukan masa selama 246 minit untuk tiba ke Bumi. Oleh itu, sebahagian besar misi Voyager 2 bergantung pada perintah yang telah dimuat turun bagi tujuan pendekatan Neptun. Voyager 2 melakukan pendekatan dengan satelit Nereid sebelum berkedudukan 4400 km dari atmosfera Neptun pada 25 Ogos, kemudian terbang mendekati satelit terbesar Triton pada hari itu juga. Voyager 2 mengesahkan kewujudan medan magnet planet ini dan menemui bahawa medan ini seimbang dengan pusatnya dan mengembang sama seperti medan magnet Uranus. Persoalan tentang putaran paksi planet ini terungkai menggunakan pengukuran pancaran radio. Voyager 2 juga memperlihatkan bahwa Neptun memiliki sistem cuaca yang aktif. Enam buah satelit baharu ditemukan, dan planet ini ditemui memiliki lebih dari satu gelang.
Vatuvou
Vatuvou merupakan sebuah kawasan suco yang terletak di dalam negara Timor Leste.
Artagnan
Artagnan ialah komun di jabatan Hautes-Pyrénées di barat-daya Perancis.
Arrodets-ez-Angles
Arrodets-ez-Angles ialah komun di jabatan Hautes-Pyrénées di barat-daya Perancis.
Huzová
Huzová merupakan sebuah kampung dan kawasan perbandaran yang terletak di daerah Olomouc, wilayah Olomouc, Republik Czech.
Saint-Vincent-de-Paul, Landes
Saint-Vincent-de-Paul ialah komun di jabatan Landes di Aquitaine di barat daya Perancis.
Sekolah Kebangsaan Sungai Anak
Sekolah Kebangsaan Sungai Anak atau nama ringkasnya SK Sg Anak, merupakan sebuah Sekolah kebangsaan yang terletak di D/A Pejabat Pelajaran Daerah Kecil Selangau.
Pada 2009, Sekolah Kebangsaan Sungai Anak memiliki 27 pelajar lelaki dan 30 pelajar perempuan, menjadikan jumlah keseluruhan murid seramai 57 orang. Ia mempunyai seramai 13 orang guru.2009
SEJARAH SEKOLAH SK SUNGAI ANAK SELANGAU merupakan sebuah sekolah SKPM di Daerah Selangau.Pembukaan sekolah secara rasminya dibuka pada tahun 1945 setelah tuan punya tanah bersetuju menjual tanahnya kepada pegawai Local Kaunsil dengan harga RM45.00 untuk tapak tanah seluas kira-kira 5 hektar. Kejayaan Sekolah dalam bidang akaedemik UPSR untuk dua tahun berturut-tturut iaitu 100% pada tahun 2010 dan 2011.Pencapaian 100% dalam UPSR dalam UPSR telah menaikkan nama sekolah dalam Daerah Selangau.Sekolah ini juga telah berjaya mengekalkan rekod 100% dalam ujian LINUS pada tahun2010 dan 2011.Rahsia kejayaan sekolah adalah hasil kerjasama dalam satu pasukan yang erat untuk mengekalkan kejayaan terutamanya guru-guru tahun 6 yang telah bertungkus-lumus membimbing murid tahun 6 untuk mempastikan mereka menguasai semua jenis soalan yang dinilai dalam UPSR.
Gunung Berapi Yantarni
Gunung Berapi Yantarni atau nama Inggerisnya (Mount Yantarni) merupakan sebuah gunung berapi yang terletak di Alaska, Amerika Syarikat.
Gunung Berapi Yantarni yang setinggi 1345 meter (4413 kaki), terletak pada kordinate 57° 1′17″N, 157° 11′6″W.
Karyabakti, Parungponteng
Karyabakti merupakan sebuah desa yang terletak dalam (daerah) kecamatan Parungponteng, Kabupaten Tasikmalaya, Provinsi Jawa Barat, Indonesia.
Gunung Berapi Wrangell
Gunung Berapi Wrangell atau nama Inggerisnya (Mount Wrangell) merupakan sebuah gunung berapi yang terletak di Alaska, Amerika Syarikat.
Gunung Berapi Wrangell yang setinggi 4317 meter (16163 kaki), terletak pada kordinate 62° 0′0″N, 144° 1′0″W.
Sekolah Kebangsaan Sungai Sepiring
Sekolah Kebangsaan Sungai Sepiring/Sg Tepus atau nama ringkasnya SK Sg Sepiring/Sg Tepus, merupakan sebuah Sekolah kebangsaan yang terletak di D/A Pejabat Pelajaran Daerah Kecil Selangau.
Pada 2009, Sekolah Kebangsaan Sungai Sepiring/Sg Tepus memiliki 167 pelajar lelaki dan 165 pelajar perempuan, menjadikan jumlah keseluruhan murid seramai 332 orang. Ia mempunyai seramai 28 orang guru.2009
Selopamioro
Selopamioro merupakan sebuah desa yang terletak dalam (daerah) kecamatan Imogiri, Kabupaten Bantul, Provinsi DI Yogyakarta, Indonesia.
Meißen (daerah)
Meißen merupakan sebuah daerah yang terletak di negeri Saxony, Jerman.
Selopamioro
Poskod
Poskod yang digunakan di Selopamioro adalah 55782. Terdapat 8 buah desa di dalam daerah kecamatan Imogiri.
Saint-Vincent-de-Tyrosse
Saint-Vincent-de-Tyrosse ialah komun di jabatan Landes di Aquitaine di barat daya Perancis.
The Circle (filem 2017)
The Circle merupakan filem thriller tekno Amerika Syarikat 2017 yang diarahkan oleh James Ponsoldt yang ditulis oleh Ponsoldt bersama Dave Eggers, berdasar novel Eggers 2013 dengan judul yang sama. Filem ini dibintangi oleh Emma Watson dan Tom Hanks, selain John Boyega, Karen Gillan, Ellar Coltrane, Patton Oswalt, Glenne Headly dan Bill Paxton. Ia merupakan filem terakhir Paxton dan dikeluarkan selepas kematian beliau pada Februari 2017.
Filem ini telah ditayangkan di Festival Filem Tribeca pada 26 April 2017, dan 28 April 2017 di seluruh pawagam oleh STXfilms dan EuropaCorp. Walaupun menerima kritikan negatif, ia menerima kutip seluruh dunia sebanyak $33 juta dan menjadi filem arahan Ponsoldt dengan kutipan tertinggi.
Artalens-Souin
Artalens-Souin ialah komun di jabatan Hautes-Pyrénées di barat-daya Perancis.
Nise: O Coração da Loucura
Nise: O Coração da Loucura (Nise: The Heart of Madness) merupakan filem Brazil 2015 arahan Roberto Berliner. Dibintangi oleh Glória Pires, filem ini berkisarkan kehidupan ahli psikiatri, Nise da Silveira, perintis terapi pekerjaan di Brazil. Nise turut dibintangi oleh Fabrício Boliveira, Fernando Eiras, Perfeito Fortuna, Roberta Rodrigues, Augusto Madeira, Simone Mazzer, and Zé Carlos Machado, among others.
Siaran
Dalam masa tiga tahun, filem ini telah disiarkan dibeberapa buah negara. Pada tahun 2015, ia telah disiarkan di Jepun. Pada tahun 2016 pula, ia mula disiarkan di Sweden, Perancis, Brazil, dan Belanda. Pada tahun 2017, ia telah disiarkan di Amerika Syarikat oleh Outsider Pictures and Strand Releasing.
Simpang Empat, Amuntai Selatan, Hulu Sungai Utara
Simpang Empat merupakan sebuah desa yang terletak di Kecamatan Amuntai Selatan, Kabupaten Hulu Sungai Utara, Provinsi Kalimantan Selatan, Indonesia.
Sandbekk
Sandbekk merupakan sebuah kampung yang terletak di dalam negara Norway.
Rujukan
Sandbekk
Rudolftelep
Rudolftelep merupakan sebuah kampung yang terletak di wilayah Borsod-Abaúj-Zemplén, di utara Hungary.
Sekolah Kebangsaan Kampong Teh
Sekolah Kebangsaan Kampong Teh atau nama ringkasnya SK Kpg Teh, merupakan sebuah Sekolah kebangsaan yang terletak di D/A Pejabat Pelajaran Daerah Dalat.
Pada 2009, Sekolah Kebangsaan Kampong Teh memiliki 28 pelajar lelaki dan 33 pelajar perempuan, menjadikan jumlah keseluruhan murid seramai 61 orang. Ia mempunyai seramai 12 orang guru.2009
Michael Dukakis
Michael Stanley Dukakis (lahir 3 November, 1933) adalah seorang ahli politik Amerika dan peguam yang berkhidmat sebagai Gabenor ke-65 di Massachusetts dari tahun 1975 hingga 1979 dan sekali lagi dari 1983 hingga 1991.
Beliau adalah gabenor paling lama berkhidmat dalam sejarah Massachusetts dan hanya gabenor Yunani-Amerika kedua dalam sejarah AS, selepas Spiro Agnew. Beliau dicalonkan sebagai calon Parti Demokrat sebagai presiden pada pilihan raya, namun dikalahkan calon Republikan naib presiden George H.W. Bush.
Pilihan Raya Presiden 1988
Tiket Dukakis/Bentsen kalah dalam pilihan raya dengan perbezaan ditentukan di Kolej Elektoral memihak George H.W. Bush dan Dan Quayle, yang hanya membawa 10 negeri dan Daerah Columbia. Dukakis sendiri menyalahkan kekalahannya pada waktu yang dia habiskan untuk berkhidmat sebagai gabenor di Massachusetts selama beberapa minggu selepas Konvensyen Demokratik. Banyak yang percaya dia seharusnya berkempen di seluruh negeri. Selama ini, kepemimpinannya dalam tinjauan pendapat hilang sepenuhnya, kerana kurang peka menyebabkan Bush untuk menentukan isu-isu kempen. Sejak itu Dukakis menyatakan bahawa alasan utama dia kalah adalah keputusannya "untuk tidak bertindak balas terhadap kempen serangan Bush, dan jika dilihat kembali, itu adalah keputusan yang salah."
Saint-Yaguen
Saint-Yaguen ialah komun di jabatan Landes di Aquitaine di barat daya Perancis.
Zainol Fadzi Paharudin
Yang Berhormat Dato' Haji Zainol Fadzi Bin Haji Paharudin ialah ahli Dewan Undangan Negeri Perak (ADUN) kawasan Sungai Manik, Negeri Perak.
Coswig, Saxony
Coswig merupakan sebuah bandar terletak di daerah Meißen, Saxony, Jerman.
Gunung Berapi Yunaska
Gunung Berapi Yunaska atau nama Inggerisnya (Mount Yunaska) merupakan sebuah gunung berapi yang terletak di Alaska, Amerika Syarikat.
Gunung Berapi Yunaska yang setinggi 550 meter (1804 kaki), terletak pada kordinate 52° 38′34″N, 170° 37′43″W.
Vaviquinia
Vaviquinia merupakan sebuah kawasan suco yang terletak di dalam negara Timor Leste.
Senarai permainan yang memerlukan sokongan DirectX 10
Senarai ini ialah senarai permainan dikeluarkan atau belum dikeluarkan yang menghendaki sokongan DirectX 10 untuk Windows Vista dan Windows 7. Maklumat berkaitan dengan pemaju, penerbit, tarikh keluaran, dan genre yang dibekalkan bila mana ada.
La Sagrada
La Sagrada merupakan sebuah kawasan perbandaran di Sepanyol di Salamanca, di komuniti autonomi Castile dan León.
Masjid Jamek Saidina Othman
Masjid Jamek Saidina Othman merupakan sebuah masjid yang terletak di <Br>Felda Gunung Besout 3, <Br>35000 Sungkai,<Br> Perak.
Masjid Jamek Saidina Othman memiliki nombor pendaftaran masjid No Daftar: MY-08-TPH-00530.
Simpang Tiga, Amuntai Selatan, Hulu Sungai Utara
Simpang Tiga merupakan sebuah desa yang terletak di Kecamatan Amuntai Selatan, Kabupaten Hulu Sungai Utara, Provinsi Kalimantan Selatan, Indonesia.
Gröditz
Gröditz merupakan sebuah bandar terletak di daerah Meißen, Saxony, Jerman.
Sajóecseg
Sajóecseg merupakan sebuah kampung yang terletak di wilayah Borsod-Abaúj-Zemplén, di utara Hungary.
Artiguemy
Artiguemy ialah komun di jabatan Hautes-Pyrénées di barat-daya Perancis.
Zaman Victoria
right|thumbnail|Ratu Victoria, pada pagi kenaikan takhtanya, [[20 Jun 1837, memberikan namanya kepada zaman bersejarah ini]] Zaman Victoria di United Kingdom menandakan puncak Revolusi Perindustrian British dan Empayar British sendiri. Walaupun secara umum digunakan untuk merujuk pada zaman pemerintahan Ratu Victoria antara 20 Jun 1837 sehingga kematiannya, pada 22 Januari 1901, para sarjana berdebat sama ada zaman Victoria — ditakrifkan oleh berbagai aspek politik dan logik yang telah terlibat dengan orang Victoria—sebenarnya bermula dengan petikan Akta Pembaharuan 1832.
Di dalam bidang sejarah sosial dan kesusasteraan, Victorianisme merujuk kepada kajian sikap dan budaya lewat Victoria dengan memberi tumpuan kepada moral yang sangat tinggi, bahasa kaku dan tingkah laku kemoralan Victoria. Zaman itu mengikuti zaman George dan diikuti zaman Edward. Separuh akhir zaman Victorian kira-kira bertepatan dengan bahagian pertama daripada era Belle Époque benua Eropah dan  Gilded Age  Amerika Syarikat.
Dari segi kebudayaan terdapat peralihan yang jauh dari rasionalisme zaman George dan ke arah romantisisme dan mistik yang berkaitan dengan agama, nilai-nilai sosial, dan seni. Dalam hubungan antarabangsa, era itu adalah tempoh keamanan yang panjang, dikenali sebagai Pax Britannica, dan pengukuhan ekonomi, kolonial, dan industri, terganggu buat sementara waktu oleh Perang Krimea pada tahun 1854. Berakhirnya tempoh itu menyaksikan Perang Boer. Di dalam negeri, agenda adalah bertambah liberal dengan beberapa perubahan beransur-ansur ke arah pembaharuan politik, pembaharuan industri dan perluasan francais pemilih.
Dua tokoh sangat penting dalam tempoh sejarah British ini adalah perdana menteri Benjamin Disraeli dan William Gladstone, yang pandangan berbeza mengubah perjalanan sejarah. Disraeli, digemari oleh ratu, adalah seorang yang suka berkawan. Lawannya Gladstone, seorang Liberal yang tidak dipercayai oleh Ratu, berkhidmat lebih banyak penggal dan menyelia banyak pembangunan perundangan keseluruhan era.
Penduduk England dan Wales hampir dua kali ganda daripada 16.8 juta pada 1851 kepada 30.5j uta pada tahun 1901. Penduduk Scotland juga meningkat dengan pesat, daripada 2.8 juta pada tahun 1851 kepada 4.4 juta pada 1901. Penduduk Ireland bagaimanapun merosot dengan ketara, daripada 8.2 juta pada tahun 1841 kepada kurang daripada 4.5 juta pada tahun 1901, kebanyakannya disebabkan oleh Kebuluran Besar. Pada masa yang sama, kira-kira 15 juta berhijrah meninggalkan United Kingdom pada era Victoria, menetap kebanyakannya di Amerika Syarikat, Kanada, New Zealand dan Australia.
Pada awal era, Dewan Rakyat diketuai oleh dua buah parti, Whig dan Konservatif. Dari tahun 1850-an dan seterusnya, Whig menjadi Liberal. Parti-parti ini telah diketuai oleh ramai negarawan terkemuka termasuk Lord Melbourne, Sir Robert Peel, Lord Derby, Lord Palmerston, William Ewart Gladstone, Benjamin Disraeli, dan Lord Salisbury. Masalah-masalah yang tidak dapat diselesaikan yang berkaitan dengan Pemerintahan Sendiri Ireland memainkan peranan yang besar dalam politik pada lewat era Victorian, terutamanya dalam penentuan Gladstone untuk mencapai penyelesaian politik. Ireland Selatan mencapai kemerdekaan pada tahun 1922.
Populasi dalam era Victoria
Era Victoria merupakan masa peningkatan demografi belum pernah berlaku di Britain. Penduduk meningkat daripada 13.9 juta pada tahun 1831 kepada 32.5 juta pada 1901. Dua faktor utama yang mempengaruhi pertumbuhan penduduk adalah kadar kesuburan dan kadar kematian. Britain adalah negara pertama menjalani peralihan demografi serta Revolusi Pertanian dan Perindustrian.
Britain berada di hadapan dalam pertumbuhan ekonomi dan penduduk yang pesat. Pada masa itu, Thomas Malthus percaya kekurangan pertumbuhan di luar Britain telah disebabkan oleh 'perangkap Malthus'. Iaitu, kecenderungan penduduk untuk bergembang secara geometri manakala sumber berkembang semakin perlahan, dan mencapai krisis (seperti kebuluran, peperangan, atau wabak) yang akan mengurangkan penduduk untuk saiz yang mampan.
Britain terlepas daripada 'perangkap Malthus' kerana Revolusi Perindustrian telah memberi kesan yang positif ke atas taraf hidup. Orang ramai mempunyai lebih banyak wang dan boleh meningkatkan taraf hidup; maka, peningkatan penduduk dapat dikekalkan.
Kadar kesuburan
Pada Zaman Victoria, kadar kesuburan meningkat pada setiap dekad sehingga 1901, apabila kadar mula berkurangan. Terdapat beberapa sebab-sebab peningkatan kadar kelahiran. Satu adalah biologi: dengan meningkatkan taraf hidup, peratusan wanita yang melahirkan anak meningkat. Satu lagi penjelasan yang mungkin adalah sosial. Pada abad ke-19, kadar perkahwinan meningkat, dan orang ramai akan berkahwin pada usia yang sangat muda sehingga akhir abad, apabila umur purata perkahwinan mula meningkat lagi perlahan-lahan. Sebab-sebab mengapa orang berkahwin lebih muda dan lebih kerap adalah tidak dapat dipastikan. Satu teori adalah bahawa orang yang lebih mewah mampu untuk membiayai perkahwinan berbanding sebelum ini. Dengan lebih banyak kelahiran dalam perkahwinan, ia seolah-olah tidak dapat dielakkan bahawa kadar perkahwinan dan kadar kelahiran akan meningkat bersama-sama.
Penurunan kadar kesuburan terutamanya pada awal abad ke-20 adalah berpunca daripada beberapa perubahan besar: kewujudan banyak bentuk alat kawalan kelahiran, dan perubahan sikap rakyat terhadap seks.
The Golden Hairpin
The Golden Hairpin adalah filem Hong Kong tahun 1963.
Zaman Victoria
Kadar kematian
Kadar kematian di England banyak berubah menerusi abad ke-19. Tidak ada wabak bencana atau kelaparan di England atau Scotland pada abad ke-19 – ia adalah abad pertama di mana wabak utama tidak berlaku di seluruh negara, dengan kematian bagi setiap 1000 penduduk setiap tahun di England dan Wales jatuh dari 21.9 daripada 1848–54 kepada 17 pada 1901 (berbeza dengan, misalnya, 5.4 pada tahun 1971). Kelas mempunyai kesan yang besar ke atas kadar kematian kerana kelas-kelas atasan mempunyai kadar kematian awal yang lebih rendah pada awal abad ke-19 berbanding kelas miskin.
Piawaian alam sekitar dan kesihatan meningkat sepanjang era Victoria; penambahbaikan dalam pemakanan juga mungkin telah memainkan peranan, walaupun kepentingan ini dibahaskan. Kerja-kerja pembetungan telah bertambah baik begitu juga kualiti air minum. Dengan persekitaran yang lebih sihat, penyakit berjangkit berkurang dan tidak merebak sebanyak dahulu. Teknologi juga semakin baik kerana penduduk mempunyai lebih banyak wang untuk dibelanjakan pada teknologi perubatan (sebagai contoh, teknik untuk mencegah kematian ketika melahirkan anak supaya lebih ramai wanita dan kanak-kanak terselamat), yang juga membawa kepada bilangan penawar yang lebih besar untuk penyakit. Walau bagaimanapun, taun wabak berlaku di London pada 1848-1849 membunuh 14,137, dan seterusnya pada tahun 1853 membunuh 10,738. Kejanggalan ini adalah disebabkan oleh penutupan dan penggantian limbahan oleh sistem pembetungan London moden. Batuk kering (tersebar di tempat-tempat tinggal yang sesak), penyakit paru-paru dari lombong dan kepialu juga adalah biasa.
Budaya
Seni bina Kebangkitan Goth meningkat dengan ketara dalam tempoh tersebut, yang membawa kepada Pertempuran Gaya antara Gothik dan Klasik. seni bina Charles Barry untuk Istana Westminster baru, yang telah rosak teruk dalam kebakaran 1834, dibina dalam gaya zaman pertengahan Dewan Westminster, bahagian bangunan yang terselamat. Ia membina penceritaan kesinambungan budaya, yang ditetapkan berlawanan dengan disjungsi ganas Perancis Revolusi, perbandingan yang biasa bagi zaman itu, seperti yang dinyatakan oleh Thomas Carlyle dalam The French Revolution: A History dan Charles Dickens dalam Great Expectations dan A Tale of Two Cities. Gothik juga disokong oleh pengkritik John Ruskin, yang berhujah bahawa ia melambangkan nilai-nilai sosial kemasyarakatan dan inklusif, yang bertentangan dengan Klasikisme, yang dianggap melambangkan pemiawaian mekanikal.
Pertengahan abad ke-19 menyaksikan Pameran Agung 1851, Pesta Sedunia yang pertama, yang mempamerkan inovasi terbesar abad ini. Di tengah-tengahnya adalah Crystal Istana, kaca bermodul dan struktur besi – yang pertama seumpamanya. Ia telah dikutuk oleh Ruskin sebagai model mekanikal yang sangat penyahmanusiaan dalam reka bentuk, tetapi kemudian dibentangkan sebagai prototaip seni bina moden. Kemunculan fotografi, dipamerkan di Pameran Agung, menyebabkan perubahan ketara dalam seni zaman Victoria dengan Ratu Victoria menjadi monarki British yang pertama untuk diambil gambar. John Everett Millais telah dipengaruhi oleh fotografi (terutamanya dalam potret Ruskin beliau) sebagaimana artis Pre-Raphaelite lain. Ia kemudian telah dikaitkan dengan impresionistik dan realis sosial teknik yang akan menguasai kerja-kerja artis bagi tahun-tahun akhir zaman ini seperti Walter Sickert dan Frank Holl.
Perindustrian membawa bersamanya kelas menengah yang meningkat dalam jumlah yang memberi kesan yang besar ke atas strata sosial itu sendiri: norma budaya, gaya hidup, nilai dan moral. Ciri-ciri yang boleh dikenal pasti khususnya ialah rumah kelas menengah. Sebelumnya, di pekan dan bandar, ruang kediaman adalah bersebelahan dengan atau digabungkan ke dalam tempat kerja, hampir menduduki ruang geografi yang sama. Perbezaan antara kehidupan peribadi dan perdagangan adalah salah satu bendalir dibezakan oleh penandaan tidak rasmi terhadap fungsinya.
Hiburan
Bentuk-bentuk hiburan yang popular berubah oleh kelas sosial. Orang Victoria Britain, seperti tempoh sebelumnya, berminat dalam kesusasteraan (lihat Charles Dickens, Arthur Conan Doyle, Charlotte Brontë dan adik-adiknya dan William Makepeace Thackeray), teater dan seni (lihat gerakan Estetika dan Pre-Raphaelite Brotherhood), dan muzik, drama, dan opera telah dihadiri secara meluas.
Terapi pekerjaan
Terapi pekerjaan (TP) merupakan penggunaan penilaian dan intervensi untuk membangunkan, memulihkan, atau mengekalkan aktiviti, atau pekerjaan, individu, kumpulan mahpun komuniti. Ia adalah satu kerjaya kesihatan bersekutu yang dilakukan oleh ahli terapi pekerjaan. TP kebiasannya bekerja dengan orang yang mempunyai masalah mental, kecacatan, kecederaan mahupun kurang upaya.
Uqchi Kuchek
Uqchi Kuchek merupakan sebuah kawasan yang terletak di Iran.
Sekolah Kebangsaan Nanga Tajam
Sekolah Kebangsaan Nanga Tajam atau nama ringkasnya SK Nanga Tajam, merupakan sebuah Sekolah kebangsaan yang terletak di D/A Pejabat Pelajaran Daerah Kecil Selangau.
Pada 2009, Sekolah Kebangsaan Nanga Tajam memiliki 67 pelajar lelaki dan 80 pelajar perempuan, menjadikan jumlah keseluruhan murid seramai 147 orang. Ia mempunyai seramai 15 orang guru.2009
Artigues, Hautes-Pyrénées
Artigues ialah komun di jabatan Hautes-Pyrénées di barat-daya Perancis.
Samadet
Samadet ialah komun di jabatan Landes di Aquitaine di barat daya Perancis.
Telaga Hanyar, Amuntai Selatan, Hulu Sungai Utara
Telaga Hanyar merupakan sebuah desa yang terletak di Kecamatan Amuntai Selatan, Kabupaten Hulu Sungai Utara, Provinsi Kalimantan Selatan, Indonesia.
Großenhain
Großenhain merupakan sebuah bandar terletak di daerah Meißen, Saxony, Jerman.
Komárov (Daerah Olomouc)
Komárov merupakan sebuah kampung dan kawasan perbandaran yang terletak di daerah Olomouc, wilayah Olomouc, Republik Czech.
Sekolah Kebangsaan Baoh Ulu
Sekolah Kebangsaan Baoh Ulu atau nama ringkasnya SK Baoh Ulu, merupakan sebuah Sekolah kebangsaan yang terletak di D/A Pejabat Pelajaran Daerah Dalat.
Pada 2009, Sekolah Kebangsaan Baoh Ulu memiliki 45 pelajar lelaki dan 52 pelajar perempuan, menjadikan jumlah keseluruhan murid seramai 97 orang. Ia mempunyai seramai 13 orang guru.2009
Parungponteng
Parungponteng merupakan sebuah desa yang terletak dalam (daerah) kecamatan Parungponteng, Kabupaten Tasikmalaya, Provinsi Jawa Barat, Indonesia.
Ziela Jalil
Dato' Norzilah binti Abdul Jalil atau lebih dikenali sebagai Ziela Jalil (lahir 14 November 1970) merupakan seorang pelakon wanita Malaysia. Beliau mula menceburi bidang lakonan di bawah pengarah A. R. Badul menerusi filem humor, Mr. Os. Selepas itu beliau turut mendapat bimbingan daripada pengarah terkenal seperti Aziz Sattar (Perawan Malam), Othman Hafsham (Ujang dan Driving School), Z. Lokman (Konstabel Mamat), Rahim Razali (Rentak Desa), Nasir Jani (Rozana Cinta 87), dan Raja Ahmad Alauddin (Kayangan).
Beliau turut berlakon dalam filem-filem Indonesia seperti Tarzan Rimba (bersama Barry Prima), Pancasona, Jurus Dewa Naga dan Pendekar Mata Satu.
Selepas berlakon dalam filem Harry Boy, Ziela telah menubuhkan Production Eleven Sdn Bhd dan kemudiannya Pena Creative Pictures Sdn Bhd untuk menerbitkan drama-drama TV.
Kehidupan peribadi
Beliau merupakan isteri kedua kepada Allahyarham Tan Sri Megat Junid bin Megat Ayob dan sempat bermadu dengan Puan Sri Faizah Shuaib. Selain itu, pada 2016 beliau juga dianugerahkan Darjah Indera Mahkota Pahang (DIMP) oleh KDYMM Sultan Pahang Al-Sultan Abdullah yang ketika itu bergelar KDYTM Tengku Mahkota Pahang kerana keakrabannya dengan YAM Tengku Puteri Seri Kemala Pahang Tengku Dato' Hajah Aishah, kekanda kepada Sultan Pahang.
Austin & Ally
Austin & Ally ialah suatu sitkom Amerika Syarikat yang pertama disiarkan di Disney Channel pada 2 Disember 2011. Siri ini dicipta oleh Kevin Kopelow dan Heath Seifert, penulis dan penerbit sitkom Disney Channel Sonny with a Chance dan Jonas.
Lee Chong Wei
Datuk Wira Dr. Lee Chong Wei (, lahir pada 21 Oktober 1982) ialah seorang pemain badminton profesional Malaysia. Lee merangkul pingat perak di temasya Sukan Olimpik 2008 dan 2012 dan 2016, maka menjadi rakyat Malaysia pertama yang layak ke pusingan akhir acara perseorangan lelaki, sekaligus menamatkan kemarau pingat Olimpik Malaysia sejak tahun 1996. Pencapaian ini mengurniakan gelaran Datuk kepadanya, serta sanjungan oleh Perdana Menteri Malaysia yang keenam Datuk Seri Najib Tun Razak sebagai wira kebangsaan.
Lee menduduki tangga teratas dalam ranking pemain badminton lelaki perseorangan selama 199 minggu berturut-turut, iaitu pada 21 Ogos 2008 hingga 14 Jun 2012. Beliau ialah pemain badminton Malaysia ketiga yang mencapai tangga teratas selepas Rashid Sidek dan Roslin Hashim (semenjak ranking rasmi dimulakan pada 1980-an), dan juga satu-satunya jaguh badminton Malaysia yang mempertahankan kedudukan teratasnya selama lebih dua minggu. Beliau merupakan duta dan jurucakap bagi jenama cat Pentens sejak 2013.
Pada September 2018, Lee disahkan menghidap kanser nasofaring pada Julai tahun yang sama di Taiwan dan telah dirawat dengan segera sejak itu.
Kehidupan awal
Lee dilahirkan pada 21 Oktober 1982 di Bagan Serai, Perak, kepada pasangan Lee Ah Chai dan Khor Kim Choi. Pada zaman kanak-kanaknya, ketika bersekolah di SRJK (C) Jit Sin (B), Berapit, Lee gemar bola keranjang, namun ibunya melarangnya daripada menceburi sukan itu gara-gara bahang yang melayur di luar gelanggang bola keranjang, sejak itu, beliau mula mempelajari badminton ketika berusia 11 tahun, apabila bapanya yang gemar bermain sukan ini membawanya ke gelanggang badminton. Setelah menarik perhatian seorang jurulatih tempatan, jurulatih itu meminta izin bapa Lee agar Lee menjadi anak didiknya. Setelah mendapat restu bapanya, maka jurulatih itu mula melatih Lee selepas waktu sekolah. Setelah bakatnya dikesan oleh Misbun Sidek, barulah beliau menyertai pasukan kebangsaan pada usia 17 tahun.
2002–2007
Chong Wei menghampiri gelaran juara pertamanya dalam sesebuah kejohanan utama pada tahun 2003, apabila beliau layak ke pusingan akhir sulungnya di Terbuka Malaysia 2003, sebelum tumpas di tangan Chen Hong dari China.
Pada tahun 2004, Lee berjaya memburu dua kejuaraan terawalnya di Terbuka Malaysia dan Terbuka China Taipei. Lee menyertai pasukan kebangsaan ke Sukan Olimpik 2004 di Athens. Dalam sukan Olimpik pertamanya, Lee mengetepikan Ng Wei dari Hong Kong di pusingan pertama sebelum ditumpaskan lagi oleh Chen Hong di pusingan kedua. Apapun, Lee masih terdaya merangkul dua lagi kejuaraan pada tahun 2005, iaitu di Terbuka Malaysia dan Terbuka Denmark, di samping menggondol pingat gangsa dalam aksi Kejohanan Dunia pertamanya setelah kalah di pusingan separuh akhir kepada Taufik Hidayat yang kemudian menjuarai kejohanan tersebut.
Lee kemudian merangkul tiga kejuaraan dari enam pusingan akhirnya pada tahun 2006. Beliau menjuarai Terbuk Switzerland, Kejohanan Badminton Asia dan (untuk kali ketiga) Terbuka Malaysia, di samping juga mencapai peringkat akhir Terbuka Cina Taipei, Terbuka Makau dan Terbuka Hong Kong. Lee membantu skuad Malaysia menggondol dua butir pingat emas di acara badminton perseorangan lelaki dan pasukan campuran di temasya Sukan Komanwel 2006 di Melbourne pada bulan Mac. Lee mencapai kedudukan teratas sebanyak dua kali di ranking dunia Persekutuan Badminton Dunia pada tahun 2006, lalu menyertai Kejohanan Dunia sebagai pemain pilihan pertama, tetapi dikejutkan oleh Bao Chunlai dari China di pusingan suku akhir dalam perlawanan yang dicemari oleh dua panggilan talian berkontroversi yang tidak menyebelahi Lee.
Pada 3 November 2006, Lee terlibat dalam kemalangan jalan raya dalam perjalanan ke Bukit Jalil selepas bermakan malam, apabila kereta beliau dilanggar di belakang oleh sebuah kenderaan yang hilanga kawalan akibat tayar bocor. Beliau dihantar ke Sunway Medical Centre untuk dirawat dengan enam jahitan pada kecederaan kepalanya.
Musim 2007 menyaksikan Lee gagal memasuki pusingan akhir buat kali pertama dalam Terbuka Malaysia sejak lima tahun, bahkan juga tersingkir awal dalam lima pertandingan selepas itu sebelum melambung kembali untuk merampas kejohanan Terbuka Indonesia, iaitu gelaran pertamanya sejak Terbuka Malaysia 2006 setelah berpisah dari Li Mao untuk bersatu semula dengan jurulatih Misbun Sidek. Prestasinya di separuh kedua tahun itu cemerlang sekali, apabila merangkul tiga gelaran di Terbuka Filipina, Terbuka Jepun dan Terbuka Perancis. Beliau juga mencapai pusingan akhir Terbuka China dan Terbuka Hong Kong walaupun terjejas oleh kecederaan lututnya. Lee memenangi semua perlawanan yang melibatkannya dalam Piala Sudirman pada bulan Jun, walaupun pasukan Malaysia hanya mencapai tempat ke-5 keseluruhan dalam pertandingan. Detik paling pahit yang dialami oleh Lee adalah di Kejohanan Dunia, sungguhpun diadakan di Malaysia dan prestasi yang membanggakan sepanjang separuh kedua tahun itu, beliau kalah mengejut kepada Sony Dwi Kuncoro dari Indonesia, sehingga beliau menyela ketua jurulatih Yap Kim Hock sebalik sahaja menerima kekalahan dengan alasan bahawa Yap terlalu memberi tekanan dalam persediaannya untuk menghadapi kejohanan.
2008
thumb|Lee Chong Wei di separuh akhir badminton Sukan Olimpik 2008 di Beijing
Lee memulakan tahun 2008 dengan jayanya, dengan merangkul kejuaraan keempat dari Terbuka Malaysia dalam masa lima tahun. diikuti Terbuka Singapura, Terbuka Korea (perlawanan terakhir sebelum sukan Olimpik) Terbuka All England, Terbuka Switzerland, Kejohanan Badminton Asia, dan juga Piala Thomas di Jakarta, Indonesia, di mana Lee membawa pasukan Malaysia ke separuh akhir apabila beliau menumpaskan Lin Dan untuk memastikan Malaysia mendahului 1–0 ketika melawan juara bertahan dari China. Namun demikian, Malaysia akhirnya kalah 2–3 kerana tumpasnya beregu pertamanya dalam perlawanan terakhir.
Di Sukan Olimpik 2008, Lee dikecualikan dari pusingan pertama, kemudian senang mengetepikan cabaran Ronald Susilo di pusingan kedua, Kęstutis Navickas di pusingan ketiga, dan Sony Dwi Kuncoro di pusingan suku akhir, sebelum bertungkus-lumus mengatasi saingan hebat Lee Hyun-il dari Korea Selatan sebelum dapat mara ke pusingan akhir. Bagaimanapun, Lee mudah dikalahkan oleh Lin Dan dengan mata 12–21, 8–21. Lee menerima ganjaran RM 300,000 pada 21 Ogos 2008, kerana menggondol pingat perak di Sukan Olimpik, di samping juga RM 3,000 sebulan sebagai pencen seumur hidup mulai Ogos 2008. Untuk pencapaian yang sama, beliau dikurniakan Darjah Setia Pangkuan Negeri (DSPN), yang membawa gelaran Datuk oleh Yang di-Pertua Negeri Pulau Pinang, Tun Abdul Rahman Abbas pada 30 Ogos 2008.
Sungguhpun keperitan bermain di peringkat antarabangsa, beliau menempah kemenangan ketujuhnya di pusingan akhir Grand Prix Bandminton Kebangsaan di Kedah pada 12 Disember 2008, sekaligus memecah sasaran enam kejuaraan berturut-turut yang ditetapkan oleh Misbun Sidek. Lee akhirnya merangkul gelaran juara di Super Series Masters Finals, itupun tanpa cabaran dari Lin Dan dan pemain handalan China yang lain gara-gara dibelenggui kecederaan dan keletihan.
2009
Lee melancarkan musim 2009 season dengan kejuaraan Terbuka Malaysia yang kelima, tetapi gagal merangkul kejuaraan di Terbuka Korea dan Terbuka All England walaupun mara ke pusingan akhir. Namun begitu, beliau memenangi gelaran kedua tahun itu di Terbuka Swiss dengan menumpaskan Lin Dan dalam straight set, sekaligus menandakan kali pertama menumpaskan pemain handalan China itu di pusingan akhir di luar negara asalnya. Kemudian, Lee dikejutkan oleh Chen Long dari China di Terbuka India. Beliau mendakwa kekalahannya akibat keracunan makanan dan menggesa pihak berwajib agar memperbaiki keadaan menjelang Kejohanan Dunia. Pada bulan Mei, Lee membantu Malaysia mencapai pusingan separuh akhir pertama mereka sepanjang sejarah Piala Sudirman, walaupun rekod tanpa kalah dalam kejohanan itu akhirnya dipecahkan oleh Lin Dan. Apapun, beliau merangkul kejuaraan lagi di Terbuka Indonesia, dan Terbuka Malaysia Grand Prix Gold, biarpun gagal mempertahankan kejuaraan Terbuka Singapura kerana dikejutkan oleh Nguyen Tien Minh di pusingan kedua.
Pada 6 Jun 2009, Lee dikurniakan gelaran Darjah Bakti (DB) dari YDPA Tuanku Mizan Zainal Abidin sempena hari keputeraan rasmi baginda atas pencapaiannya di Sukan Olimpik 2008. Beliau pernah dilaporkan menjalin hubungan dengan rakan sepasukannya Wong Mew Choo, sehingga mereka berdua mengumumkan tamatnya hubungan mereka pada bulan September.
Pada Ogos, Lee Chong Wei menyertai Kejohanan Dunia di Hyderabad, India dengan cita-cita merangkul kejuaraannya tetapi dihampakan oleh Sony Dwi Kuncoro di suku akhir. Setelah berehat selama sebulan, Lee bertanding di China Masters di mana beliau tewas kepada Lin Dan di suku akhir ; diikuti kekalahan awal di pusingan kedua Terbuka Jepun di tangan Simon Santoso. Kecederaan yang dialami pada lututnya ketika itu menyebabkan Lee kurang beraksi sedikit sepanjang saki-baki tahun 2009. Setelah menjauhi Terbuka Denmark dan Terbuka Perancis, Lee kembali ke arena dengan menjuarai Terbuka Hong Kong pada 15 November, tetapi selepas itu kecundang di pusingan pertama Terbuka China tiga hari kemudian. Di World Super Series Masters Finals yang diadakan di Johor Bahru pada 3–6 Disember, Lee Chong Wei mengharumkan lagi nama Malaysia dengan mempertahankan kejuaraan perseorangan lelaki, diikuti kejayaan Wong Mew Choo menjuarai perseorangan wanita. Walau bagaimanapun, Chong Wei terpaksa melepaskan peluang beraksi di Sukan SEA yang diadakan seminggu kemudian di Vientiane atas arahan jurulatih demi menyembuhkan kecederaan lutut yang dialaminya itu.
2010
Datuk Lee Chong Wei memulakan tahun 2010 dengan ampuh, dengan merangkul kejuaraan Terbuka Korea dan Terbuka Malaysia (yang keenam) berturut-turut. Ini juga kali pertama Lee memenangi dua kejohanan Super Series berturut-turut. Pada 14 Mac, pada percubaan ketujuh menjuarai Kejohanan All-England sepanjang kerjayanya, Lee akhirnya berjaya merangkul gelaran juara perseorangan lelaki di perlawanan berprestij itu di Birmingham, dengan menangkis saingan Kenichi Tago dari Jepun di perlawanan akhir dengan markah 21–19, 21–19.
Lee menyertai Piala Thomas di tanah air sendiri. Beliau berjaya menumpaskan Kenichi Tago untuk menggondol mata pertama, namun pasukan Malaysia kalah 2–3 kepada Jepun. Di suku akhir, beliau menewaskan Peter Gade, sekaligus membantu pasukannya mendapat tempat dalam separuh akhir. Di separuh akhir melawan China, Lee ditewaskan oleh Lin Dan, sekaligus mengakhiri rekod 18 perlawanan tanpa kalah sejak awal tahun ini.
Pada bulan Jun, Lee mengambil bahagian dalam Terbuka Singapura tetapi tersungkur di suku akhir. Namun demikian, Lee bangkit dengan menjuarai Terbuka Indonesia, Terbuka Malaysia Grand Prix Emas pada bulan Julai, dan Terbuka Makau pada bulan Ogos. Pada akhir bulan Ogos, Lee mencuba nasib lagi dalam Kejohanan Dunia, tetapi tewas mengejut di tangan Taufik Hidayat di peringkat suku akhir. Misbun Sidek mengaku bahawa kekalahannya adalah disebabkan kecederaan belakang yang dialaminya selepas pusingan ketiga. Pada 26 September, Lee menewaskan musuh ketatnya, Lin Dan di Terbuka Jepun.
Pada bulan Oktober, Lee membantu pasukan Malaysia menewaskan India untuk mempertahankan pingat emas dalam acara pasukan bercampur Sukan Komanwel 2010, kemudian berjaya mempertahankan pingat emasnya sekali lagi dalam acara perseorangan. Sebulan kemudian, beliau menggondol pingat perak di Sukan Asia. Biarpun dapat menumpaskan Juara Dunia Chen Jin di separuh akhir, Lee sekali lagi merasai kekalahan di tangan musuh ketatnya, Lin Dan, di pusingan akhir. Pada akhir tahun, Lee menggondol gelaran Terbuka Hong Kong yang kedua berturut-turut, dan gelaran Super Series Master Finals ketiga berturut-turut pada Januari 2011.
2011
Pada Januari, Lee memenangi kejuaraan Terbuka Malaysia ketujuh, tetapi gagal mempertahankan kejuaraan Terbuka Korea, yang menjadi kejohanan sejuta dolar terulung dalam sukan badminton, setelah kecundang di tangan Lin Dan lagi. Pada Mac, Lee mudah melangkah ke peringat akhir Terbuka All England buat kali ketiga berturut-turut lantas mempertahankan kejuarannya dengan kemenangan straight set ke atas Lin Dan, lalu mendapat sanjungan Perdana Menteri, Datuk Seri Najib Tun Razak. Lee Chong Wei kemudiannya memenangi kejohanan super series India pertama buat dirinya. Dia juga telah menyertai skuad badminton kebangsaan Malaysia untuk beraksi di Sudirman cup, tetapi gagal ke separuh akhir apabila tewas tipis 2-3 kepada Korea.
Pada 1 Mei, Lee Chong Wei julung kali menjuarai Terbuka India, diikuti oleh kejuaraan Grand Prix Emas Terbuka Malaysia seminggu kemudian. Walaupun Lee memenangi semua perlawanannya dalam Piala Sudirman, namun perjuangan Malaysia berakhir di suku akhir setelah ditumpaskan oleh Korea Selatan 2–3. Pada lewat bulan Jun, beliau menjuarai Terbuka Indonesia, sekaligus menjadi pemain bukan Indonesia pertama yang membuat hatrik dalam kejohanan itu.
Harapan Lee untuk menjadi jaguh Malaysia pertama yang meraih pingat emas di Kejohanan Dunia ranap setelah ditewaskan oleh Lin Dan di pusingan akhir. Walaupun menguasai permainan, namun beliau terlepas dua mata penamat di set penentu. Pada bulan September, Lee juga gagal mempertahankan kejuaraan Terbuka Jepun setelah ditewaskan oleh bintang baru China, Chen Long. Pada bulan Oktober, beliau tewas kepada Chen Long sekali lagi dalam cubaan memenangi kejuaraan Terbuka Denmark yang kedua. Seminggu kemudian, beliau memenangi Terbuka Perancis. Ini disusuli dengan tiga kali berturut-turut tersingkirnya di peringkat separuh akhir di Terbuka Hong Kong, Terbuka China, dan Kejohanan Akhir Masters.
2012
Lee memulakan tahun Olimpik dengan cemerlang di Terbuka Korea, apabila beliau menebus kekalahannya kepada Lin Dan dengan menumpaskan jaguh China itu dalam tiga set. Seminggu kemudian, beliau meneruskan aksi cemerlang dengan menjulang kejuaraan Terbuka Malaysia yang kelapan dalam kerjayanya, setelah menumpaskan Kenichi Tago dari Jepun di pusingan akhir dalam 37 minit.
Pada bulan Mac, Lee kecundang dalam Terbuka Seluruh England dengan terpaksa menarik diri dalam pusingan kedua setelah dirawat tiga kali, sekaligus meranapkan harapan Lee untuk menjadi pemain lelaki pertama dalam era terbuka untuk merangkul kejuaraan Terbuka Seluruh England tiga kali berturut-turut. Pada bulan April, beliau dikejutkan pula oleh peman Korea Selatan, Shon Wan-ho di perlawanan akhir Terbuka India, tetapi berjaya mempertahankan gelaran Grand Prix Emas Terbuka Malaysia buat kali keempat berturut-turut pada bulan Mei. Lee terpaksa berehat selama tiga empat minggu setelah cedera di buku limanya dalam perlawanan Kumpulan C Piala Thomas melawan Denmark. Pada bulan Jun, setelah mengungguli selama 199 minggu tanpa henti sejak 14 Ogos 2008, Lee akhirnya jatuh dari tangga nombor satu dalam kedudukan pemain perseorangan lelaki terbaik BWF.
Lee kembali beraksi di gelanggang buat julung kali semenjak kecederaan itu pada Sukan Olimpik London. Beliau menang tipis ke atas Ville Lång dari Finland setelah bermain tiga set dalam pusingan pertama, dan menyatakan tekanan sebagai punca nyaris kalah. Di pusingan kedua, beliau menang muda ke atas Simon Santoso dari Indonesia, kemudian menewaskan Kashyap Parupalli dari India di suku akhir. Di separuh akhir, Lee mengalahkan Chen Long dari China dalam dua set walaupun dikhuatiri bahawa lawannya itu sukar untuk diatasi, dan bertemu lagi dengan Lin Dan di pusingan akhir buat kali kedua dalam Sukan Olimpik. Ini juga pertembungan kedua mereka di Arena Wembley selepas Kejohanan Dunia 2011. Lee mendahului setelah memenangi set pertama, tetapi Lin melanjutkan perlawanan kepada set ketiga. Walaupun banyak mengungguli sepanjang set ketiga itu, namun Lin sempat memintas beliau dan menang 21–19, sekaligus memaksa Lee sekali lagi berpuas hati dengan pingat perak.
2013
Pada April, beliau kalah dalam separuh akhir Terbuka Australia kepada pemain muda China, Tian Houwei. Beliau kemudian memenangi gelaran Terbuka India kedua dan Terbuka Indonesia kelima. Pada Ogos, Lee melangkah ke final Kejohanan Dunia, tetapi harapannya sekali lagi putus-putus dalam mengulangi kekalahan akhir 2011 dan Sukan Asia 2010 ke atas Lin Dan. Dia mengalami kekejangan kaki lewat permainan ketiga. Selepas cuba meneruskan, dia terpaksa bersara dan kemudiannya dikejarkan ke hospital.
Selepas Kejohanan Dunia Lee menyertai empat kejohanan Super Series. Pertama, beliau meraih gelaran Terbuka Jepun buat kali keempat. Kemudian dia kalah dalam perlawanan final Terbuka Denmark dan semifinal Terbuka Perancis, dan menang sekali lagi di Terbuka Hong Kong. Lee memenangi kejuaraan kejuaraan Masters keempat, musim yang berakhir dengan kejohanan Super Series.
2014
Pada Januari, Lee kalah di final Korea Terbuka kepada Chen Long, kekalahan keempat berturut-turut oleh orang Cina. Beliau mencatatkan gelaran Terbuka Malaysia kesepuluhnya seminggu kemudian. Tidak lama selepas kejayaan itu, beliau mengumumkan ia akan menjadi persinggahan Terbuka Malaysia yang terakhir, kerana dia akan menilai keadaannya selepas Sukan Asia dan mungkin bersara jika keputusannya tidak baik.
Walau bagaimanapun, bentuknya bertambah baik dan dia memenangi gelaran All England Open dan Terbuka India, walaupun beliau dikalahkan oleh Simon Santoso di final Terbuka Singapura. Dalam Piala Thomas, Lee memenangi setiap perlawanan yang dimainkannya. Malaysia mencapai peringkat akhir tetapi kalah kepada Jepun dengan skor 3-2.
Pada Jun, beliau memenangi Terbuka Jepun untuk tahun ketiga berturut-turut dan keseluruhan kelima keseluruhan. Dia kemudian kalah dalam separuh akhir Terbuka Indonesia, dan akhirnya menamatkan harapannya dalam sembilan lapan final Super Series. Kerana kecederaan hamstring yang serius, Lee menarik diri dari Sukan Komanwel 2014 pada bulan Julai, juga mengakhiri harapannya menjadi pemain perseorangan lelaki pertama untuk memenangi 3 pingat emas pada perlawanan.
Lee kembali bermain pada Ogos di tempat kedua untuk kali ketiga di Kejohanan Dunia, kalah kepada Chen Long dari China dalam set lurus. Dia sekali lagi kalah kepada Chen dalam pertandingan separuh akhir Sukan Asia, dan kepada Lin Dan dalam acara separuh akhir acara perseorangan beberapa hari kemudian.
Ujian Doping
Pada Oktober 2014, media tempatan melaporkan bahawa Persatuan Badminton Malaysia mengesahkan bahawa salah satu daripada pemain utama negara itu positif untuk dexamethasone selepas sampel air kencing diambil semasa Kejohanan Dunia pada akhir Ogos. Identiti pengatup itu tidak didedahkan tetapi dipercayai secara meluas sebagai Lee Chong Wei. Dexamathasone bukan dadah peningkatan prestasi tetapi kortikosteroid anti-radang yang ditadbir secara umum yang tidak menyalahi undang-undang apabila digunakan di luar musim untuk pemulihan kecederaan, tetapi dianggap menyalahi undang-undang jika ditemui di badan atlet semasa persaingan.
Pada 5 November 2014, Lee terbang ke Norway untuk menyaksikan ujian sampel "B" di Hospital Universiti Oslo selepas sampel "A" telah diuji positif pada bulan Oktober. Hasilnya diumumkan pada 8 November 2014 oleh seorang pegawai sukan Malaysia yang mengesahkan bahawa sampel "B" telah diuji positif juga. Beliau menolak untuk mengenal pasti pemain tetapi disahkan kepada Associated Press bahawa ia adalah Lee.
Pada 11 November 2014, Persekutuan Badminton Dunia mengesahkan bahawa Lee telah digantung sementara daripada bersaing kerana pelanggaran peraturan anti-doping yang jelas. Perbicaraan telah diadakan pada 11 April 2015 di Amsterdam.
Pada 27 April 2015, ia diumumkan bahawa Lee telah diserahkan kepada larangan lapan bulan yang dibatalkan kerana melanggar peraturan anti-dopingnya. Panel itu yakin bahawa Lee tidak mempunyai niat untuk menipu dan membenarkan beliau meneruskan kerjayanya pada 1 Mei 2015. Lee dilepaskan dari pingat peraknya dari Kejuaraan Dunia 2014 tetapi dibenarkan mengekalkan dua pingat gangsa dari Sukan Asia 2014.
2015
Piala Sudirman adalah kejohanan pertama Lee selepas menjalani penggantungan selama lapan bulan untuk pelanggaran doping. Dia terus memenangi semua tiga perlawanan yang dimainkannya dalam kejohanan itu. Dia kemudian kembali ke gelanggang dengan memenangi Terbuka AS dan Terbuka Kanada. Lee kembali terpaksa menempuh tempat kedua di Kejohanan Dunia apabila dia kalah kepada Chen Long di final.
Selepas Kejohanan Dunia, Lee menanggung tiga pusingan awal. Pertama, dalam pusingan kedua Terbuka Jepun, diikuti dengan pusingan kelayakan Terbuka Korea, dan kemudian di pusingan kedua Terbuka Denmark.
2016
Pada Januari, Lee memenangi gelaran Malaysia Masters kelima. Pada Mac, Lee kalah dalam pusingan pertama Terbuka Seluruh England, dan juga dalam pusingan kedua Terbuka India. Pada April, Lee memenangi kejuaraan Terbuka Malaysia ke-11, kemudian diikuti dengan gelaran Kejohanan Badminton Asia kedua. Di Piala Thomas pada Mei, Malaysia tewas kepada pemenang Denmark pada separuh akhir walaupun Lee memenangi semua perlawanan yang dipertandingkan dalam kejohanan itu. Pada Jun, Lee memenangi kejuaraan Terbuka Indonesia ke-6 dan meraih rekod, menjadi pemain ketiga dan pemain bukan Indonesia pertama untuk memenangi gelaran enam kali. Dia bersedia bermain di Terbuka Australia, tetapi menarik diri akibat kecederaan otot.
Pada 5 Ogos 2016, Lee memimpin kontinjen Malaysia semasa majlis perasmian Sukan Olimpik. Dalam pertandingan perseorangan lelaki itu dia berjaya ke perlawanan akhir, mengalahkan saingannya, Lin Dan dalam separuh akhir dalam prestasi yang mendominasi. Bagaimanapun, beliau dikalahkan oleh Chen Long di perlawanan akhir, kekalahan berturut-turut ketiganya dalam perlawanan akhir Sukan Olimpik.
OTO Melara 76 mm
OTO Melara 76 mm adalah sebuah meriam laut yang direka dan dibina oleh sebuah syarikat pertahanan Itali, Oto Melara. Ia berdasarkan rekaan Oto Melara 76/62C dan kemudian berevolusi menjadi 76/62 SR dan 76/62 Strales.